CELEX: 32011D0076
Language: sk
Date: 2011-02-02 00:00:00
Title: 2011/76/EÚ: Rozhodnutie Komisie z  2. februára 2011 , ktorým sa povoľuje umiestnenie chitínglukánu z  Aspergillus niger na trh ako novej zložky potravín v súlade s nariadením Európskeho parlamentu a Rady (ES) č. 258/97 [oznámené pod číslom K(2011) 480]

3.2.2011   
            
            
               SK
            
            
               Úradný vestník Európskej únie
            
            
               L 29/34
            
         ROZHODNUTIE KOMISIE
   z 2. februára 2011,
   ktorým sa povoľuje umiestnenie chitínglukánu z Aspergillus niger na trh ako novej zložky potravín v súlade s nariadením Európskeho parlamentu a Rady (ES) č. 258/97
   [oznámené pod číslom K(2011) 480]
   (Iba francúzske znenie je autentické)
   (2011/76/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 15. januára 2008 spoločnosť Kitozyme SA požiadala príslušné orgány Belgicka o umiestnenie chitínglukánu z Aspergillus niger na trh ako novej zložky potravín.
            
         
               (2)
            
            
               Príslušný orgán Belgicka pre posudzovanie potravín vydal 5. novembra 2008 svoju prvú hodnotiacu správu. V uvedenej správe dospel k záveru, že je potrebné ďalšie posúdenie.
            
         
               (3)
            
            
               Komisia 12. marca 2009 zaslala prvú hodnotiacu správu všetkým členským štátom Niekoľko členských štátov predložilo dodatočné pripomienky.
            
         
               (4)
            
            
               Preto sa 27. augusta 2009 uskutočnili konzultácie s Európskym úradom pre bezpečnosť potravín (EFSA).
            
         
               (5)
            
            
               EFSA (Vedecká skupina pre dietetické výrobky, výživu a alergie) 9. júla 2010 v Stanovisku k bezpečnosti „chitínglukánu“ ako novej zložky potravín (2) dospel k záveru, že chitínglukán z Aspergillus niger je za navrhovaných podmienok použitia a úrovní príjmu bezpečný.
            
         
               (6)
            
            
               Na základe vedeckého posudku sa stanovuje, že chitínglukán z Aspergillus niger spĺňa kritériá stanovené v článku 3 ods. 1 nariadenia (ES) č. 258/97.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Chitínglukán z Aspergillus niger uvedený v prílohe I sa môže umiestňovať na trh v Únii ako nová zložka potravín na použitie vo výživových doplnkoch v najvyššej dennej dávke 5 g.
   Článok 2
   Pri označovaní chitínglukánu z Aspergillus niger povoleného na základe tohto rozhodnutia sa v označení potraviny s jeho obsahom použije názov „chitínglukán z Aspergillus niger“.
   Článok 3
   Toto rozhodnutie je určené spoločnosti Kitozyme SA, Rue Haute Claire, 4, Parc Industriel des Hauts-Sarts, Zone 2, 4040 Herstal, Belgicko.
   
      V Bruseli 2. februára 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  EFSA Journal 2010; 8(7): 1687.
   
      PRÍLOHA
      
         ŠPECIFIKÁCIE CHITÍNGLUKÁNU Z ASPERGILLUS NIGER
         
      
      
         Opis:
      
      Chitínglukán sa získava z mycélia Aspergillus niger, je to mierne žltý sypký prášok bez zápachu. Obsahuje 90 % alebo viac sušiny.
      Chitínglukán je zložený najmä z dvoch polysacharidov:
      
                  —
               
               
                  chitín, zložený z opakujúcich sa jednotiek N-acetyl-D-glukozamínu (č. CAS: 1398-61-4),
               
            
                  —
               
               
                  beta(1,3)-glukán, zložený z opakujúcich sa jednotiek D-glukózy (č. CAS: 9041-22-9).
               
            
                  Špecifikácia chitínglukánu z Aspergillus niger
                  
               
            
                  Strata sušením
               
               
                  ≤ 10 %
               
            
                  Chitínglukán
               
               
                  ≥ 90 %
               
            
                  Pomer chitínu a glukánu
               
               
                  30: 70 až 60: 40
               
            
                  Popol
               
               
                  ≤ 3 %
               
            
                  Tuky
               
               
                  ≤ 1 %
               
            
                  Bielkoviny
               
               
                  ≤ 6 %